
A V I Z

asupra proiectului de Lege pentru aprobarea Ordonanţei de urgenţă nr.142/1999 privind instituirea sistemului de plată pentru motorină, pe bază de bonuri valorice, în vederea înfiinţării culturilor de cereale păioase şi efectuării arăturilor din toamna anului 1999.



Cu adresa nr.377 din 4 octombrie 1999, înregistrată sub nr.870/XVIII/11 din 4 octombrie 1999, Secretarul general al Camerei Deputaţilor a trimis Comisiei juridice, de disciplină şi imunităţi, în vederea dezbaterii şi avizării în procedură de urgenţă, proiectul de lege menţionat mai sus.



În şedinţa din 6 octombrie 1999 Comisia juridică, de disciplină şi imunităţi a examinat acest proiect de lege şi a hotărât, cu majoritate de voturi, să îl avizeze favorabil,  cu recomandarea de a se ţine seama de observaţiile şi propunerile din Avizul favorabil nr.1017/29.09.1999, al Consiliului Legislativ.



Având în vedere conţinutul juridic şi obiectul reglementării, proiectul de lege face parte din categoria legilor ordinare.

